༄༅། །གསང་བདག་དྲེགས་འདུལ་གྱི་ལས་བྱང་གི་དམིགས་རིམ།
ན་མོ་གུ་རུ་བྷྱཿསརྦ་སིདྡྷི་མྨེ་པྲ་ཡཙྪ་ཏཱ། བདུད་འདུལ་གཏེར་བྱོན་གསང་བདག་
དྲེགས་འདུལ་གྱི་ལས་བྱང་གི་དམིགས་རིམ་ཅུང་ཟད་མི་གསལ་བ་རྣམས་ནི། ཐོག་
མར་སྐྱབས་སེམས་ཡན་ལག་བདུན་པས་བསོད་ནམས་ཀྱི་ཚོགས་གསོག་པ་དང༌།
ཚོགས་ཞིང་རྣམས་རང་ལ་བསྡུས་ནས་རིག་སྟོང་དམིགས་མེད་ཀྱི་ངང་ལ་ཅུང་ཟད་
བཞག་པས་ཡེ་ཤེས་ཀྱི་ཚོགས་གསོག དེ་ནས་སྐད་ཅིག་གིས་ཆུ་ལ་ཉ་ལྡང་བ་ལྟར་
282

དགེ་པཎ་ཚེ་དབང་མཆོག་གྲུབ་བཀའ་འབུམ།
གསང་བའི་བདག་པོའི་སྐུ་མདོག་མངོན་རྟོགས་ལྟར་ལམ་གྱིས་གསལ་བཏབ་ལ་
ཐུགས་ཀ་ནས་འབར་བའི་ཁྲོ་ཆུང་དང་མཚོན་ཆ་མེ་དཔུང་སོགས་སྤྲོས་པས་བགེགས་
རྣམས་བསྐྲད། མཚམས་བཅད་ཀྱི་སྐབས། ཐུགས་ཀ་ནས་སྤྲོས་པའི་ཁྲོ་བོ་མེ་དང་
མཚོན་ཆ་རྣམས་ཀྱིས་བགེགས་རྣམས་འཇིག་རྟེན་ཁམས་ཀྱི་ཕ་རོལ་དུ་བསྐྲད་ཅིང་
མི་གནས་པར་བྱས་ཤིང་མཚོན་ཆ་དེ་རྣམས་ཚུར་འདུས་པ་ལས་ས་གཞི་ཐམས་ཅད་
རྡོ་རྗེ་སྔོན་པོ་རྩེ་དགུ་པ་དང་ལྔ་པ་སོགས་བཞུ་ལུགས་སུ་འབྲེལ་བའི་བར་མཚམས་
ཐམས་ཅད་རྡོ་རྗེ་ཕྲ་མོའི་རྡུལ་ཕྲ་རབ་ཀྱིས་བར་མཚམས་མེད་པར་གཏམས་ཤིང་
ཤིན་ཏུ་སྲ་ཞིང་འཐས་ལ་འཇམ་པོར་གྱུར་པས་མཐོ་དམན་དང་སྲུབ་བར་མེད་ལ་རྡོ་
རྗེའི་རི་མོ་མ་འདྲེས་ཤིང་གསལ་བའི་ས་གཞི་བློས་ཁྱུད་ཚད་ཅིག་བསྒོམས་པའི་
མཐའ་ནས་རྡོ་རྗེ་གྱེན་ལངས་དང་མཆུ་རྒྱུག་སྤེལ་བའི་ར་བ་ཟླུམ་པོ་དཔངས་ཤིན་ཏུ་
མཐོ་བ། དེའི་སྟེང་དུ་རྡོ་རྗེའི་གུར་སོག་གུར་གྱིས་དེའི་ཐོད་པ་ལྟ་བུས་བཀབ་པ་
དཔངས་ཤིན་ཏུ་མཐོ་བ་བློས་འཁྱུད་ཚད་དུ་བསྒོམས་ཤིང་ར་གུར་འོག་གཞི་དབང་
ཆེན་གསེར་གྱི་ས་གཞི་ལ་ཐུག་ཅིང་ས་གཞི་བཅས་དུམ་བུ་གཅིག་པ་སྒོ་ང་ལྟ་བུའི་ཕྱི་
ནས་རྡོ་རྗེ་དང་མདའི་དྲྭ་བས་གཡོགས་ཤིང་ར་གུར་སྦྲེལ་མཚམས་ཀྱི་ཕྱི་རྡོ་རྗེའི་
ཕྲེང་བས་བཅིངས་པ་ནང་དུ་རྡོ་རྗེའི་བླ་བྲེ་ཕུབ་པ། དེའི་ཕྱི་ནས་རིན་པོ་ཆེ། པདྨ།
རྒྱ་གྲམ། འཁོར་ལོ་རྣམས་ཀྱི་གུར་ཁང༌། དེའི་ཕྱིར་ཨཱ་ལི། ཀཱ་ལི། དཔའ་བོ་འབྲུ་ལྔ་
རྣམས་རང་སྒྲ་སྒྲོགས་པའི་གུར་ཁང༌། དེའི་ཕྱིར། དགྲ་སྟ། གཏུན་ཤིང་། བེ་ཅོན།
ལྕགས་ཀྱུ། རལ་གྲི་ལ་སོགས་རྣོ་ཞིང་ངར་དང་ལྡན་པའི་མཚོན་ཆ་སྣ་ཚོགས་རྩེ་མོ་
ཕྱིར་བསྟན་པའི་གུར་ཁང་ལས་མཚོན་ཆ་སྣ་ཚོགས་ཀྱི་ཚ་ཚ་འཕྲོ་བ། དེ་ལས་སྐྱེས་
པའི་འོད་ཟེར་ཁ་དོག་ལྔ་དང་བསྐལ་པ་འཇིག་དུས་ཀྱི་མེ་ལྟ་བུ་སྟེང་འོག་ཕྱོགས་
མཚམས་ཀུན་ཏུ་ཁྱབ་པར་འབར་བས་གནོད་བྱེད་གདོན་བགེགས་ཐམས་ཅད་ཉེ་
283

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
་གྲུབ་
བར་མི་ནུས་པར་བསམ། ༈ །བྱིན་འབེབས་ཀྱི་ཚེ། ཕྱོགས་བཅུའི་ཞིང་
འབྱམས་སུ་བཞུགས་པའི་སངས་རྒྱས་བྱང་སེམས་རྩ་བ་གསུམ་གྱི་ལྷ་ཚོགས་ནམ་
མཁའ་གང་བར་བྱོན་ཅིང་དེ་རྣམས་ཀྱི་གནས་གསུམ་ནས་སྐུ་དང༌། ཡིག་འབྲུ།
ཕྱག་མཚན། བྱིན་རླབས་དངོས་གྲུབ་ཐམས་ཅད་འོད་དང་ཟེར་གྱི་རྣམ་པར་ཆར་
བཞིན་བབས་ནས་བདག་དང་། གནས་ཁང་། ཡོ་བྱད། དཀྱིལ་འཁོར་རྣམས་ལ་
སིབ་སིབ་ཐིམ་པར་བསམ་པའོ། ༈ །མཆོད་པ་བྱིན་རླབས་ཀྱི་ཚེ། སྟོང་པའི་
ངང་ལས་ཏཱཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ། མཆོད་ཡོན། ཞབས་
བསིལ། མེ་ཏོག བདུག་སྤོས། སྣང་གསལ། དྲི་ཆབ། ཞལ་ཟས། རོལ་མོ་སྟེ་ཕྱིའི་
མཆོད་པ་དང༌། ཐོད་པའི་སྣོད་ཡངས་ཤིང་རྒྱ་ཆེ་བར། ཁྲག་གི་ཨཉྙཾ། དབང་ལྔའི་
མེ་ཏོག གསུར་ཆེན་གྱི་སྤོས། ཞུན་ཆེན་གྱི་སྣང་གསལ། མཁྲིས་པའི་དྲི་ཆབ། ཤ་
རུས་ཀྱི་ཞལ་ཟས། རྐང་གླིང་དང་ཐོད་པའི་རྔ་སྟེ་དྲག་པོའི་རྣམ་ལྔ་དང་། གཟུགས་
སྒྲ་དྲི་རོ་རེག་བྱ་རྡོ་རྗེ་མ་སོ་སོའི་ལྷ་མོའི་སྤྲིན་དང༌། སྨན་དང༌། རཀྟའི་རྒྱ་མཚོ།
གཏོར་མའི་རི་བོ་སོགས་མཆོད་སྤྲིན་རབ་འབྱམས་ཀྱིས་ས་དང་བར་སྣང་ཐམས་
ཅད་ལ་ཁྱབ་པར་བསམ་པའོ། ༈ །དངོས་གཞི་དང་པོར། བདག་དང་སྣང་ཡུལ་
ཐམས་ཅད་གཟུང་འཛིན་གཉིས་མེད་རིག་སྟོང་ནམ་མཁའ་ལྟ་བུའི་ཆོས་ཉིད་བློ་བྲལ་
དུ་བཞག་པར་བྱ། དེའི་ངང་ལས་ནམ་མཁར་བྷཾ་ཡིག་བསམས་པ་འོད་དུ་ཞུ་བ་ལས་
གནམ་ལྕགས་རྡོ་རྗེ་ཕ་ལམ་གྱི་རྒྱུ་ལས་གྲུབ་པའི་གཞལ་ཡས་ཁང་པ་གྲུ་བཞི་པ།
སྒོ་བཞི་པ། འདོད་སྣམ། ཕ་གུ། དྲྭ་ཕྱེད། ཤར་བུ། མདའ་ཡབ་ཀྱིས་མཛེས་ཤིང༌།
རྟ་བབས་བཞི་བཞི་དང་ལྡན་པའི་རྩེ་མོར། གདུགས་དང་རི་དྭགས་ཆོས་འཁོར་དང་
ལྡན་པ། ནང་གི་ཁྱམས་ཀྱི་ཕྱི་སྒོ་ནང་གི་གཡས་གཡོན་དུ་ཀ་བ་གཉིས་གཉིས་ཀྱིས་
བཏེག་པའི་རྡོ་རྗེའི་གདུང་བཞི་བསྣོལ་གྱི་སྟེང་དུ་རྡོ་རྗེའི་རང་བཞིན་ཅན་གྱི་ཐོག་
284

དགེ་པཎ་ཚེ་དབང་མཆོག་གྲུབ་བཀའ་འབུམ།
ཕུབ་པའི་རྩེ་མོ་ཕྱུར་བུར་གྱུར་པའི་སྟེང་རྡོ་རྗེའི་རིན་པོ་ཆེའི་ཏོག་དང་ལྡན་པ་ཕྱི་རིམ་
དུར་ཁྲོད་བརྒྱད་ཀྱིས་བསྐོར་ཞིང་འབར་བའི་མེ་དཔུང་ཆེན་པོའི་ཀློང་དུ་གནས་པ་
སོགས་གཞལ་ཡས་ཁང་སྤྱིའི་མཚན་ཉིད་ཚང་བར་བསྒོམས་པའི་ནང་གི་ལྷ་གནས་
སུ་དབུས་ཀྱི་ལྟེ་བར་གྲུ་གསུམ་མཐིང་ནག་གི་ཕྱིར་པདྨ་འདབ་མ་བརྒྱད། གྲུ་གསུམ་
གྱི་དབུས་སུ་སྣ་ཚོགས་པདྨའི་གདན། དེའི་སྟེང་ཟེའུ་འབྲུ་དང་མཉམ་པའི་ཉི་མ་དང་
ཟླ་བའི་གདན་གཟའ། ཀླུ། འབྱུང་པོ་གདུག་པ་ཅན་ཁ་སྦུབ་དང༌། གན་རྐྱལ་དུ་
འགྱེལ་བའི་གདན་ལ་རང་རིག་པའི་རང་རྩལ་གནམ་ལྕགས་ཀྱི་རྡོ་རྗེ་རྩེ་དགུ་ལྟེ་བར་
ཧཱུྃ་གིས་མཚན་པ་འོད་ཟེར་འབར་བ་གཅིག་བསྒོམ་པ་ལས་འོད་ཟེར་ཡར་འཕྲོས་
ཕྱོགས་དུས་ཀྱི་རྒྱལ་བ་རྣམས་མཆོད་པས་མཉེས། བྱིན་རླབས་ཐམས་ཅད་ཚུར་
བསྡུས། མར་འཕྲོས་སེམས་ཅན་གྱི་ལས་སྒྲིབ་སྦྱང་བ་དང༌། གཟའ་ཀླུ་སོགས་
དྲེགས་པ་ཅན་ཐམས་ཅད་ཀྱི་སྲོག་སྙིང་དང་མཐུ་སྟོབས་མ་ལུས་པ་
པ་ཕྲོགས་ནས་ཧཱུྃ་
ལ་ཐིམ། དེ་ཉིད་རྡོ་རྗེ་བཅས་འོད་དུ་ཞུ་བ་ལས་རང་ཉིད་སྐད་ཅིག་གིས་གསང་བའི་
བདག་པོ་རྡོ་རྗེ་གཏུམ་པོ་སྐུ་མདོག་མཐིང་ནག་ཞལ་གཅིག་ཕྱག་གཉིས་པ། གཡས་
པས་གནམ་ལྕགས་ཀྱི་རྡོ་རྗེ་རྩེ་དགུ་པ་ཕྱོགས་མཚམས་ཀྱི་རྭ་རྣམས་ཀྱིས་དབུས་རྭ་
ལ་མ་རེག་པས་གདེངས་པ་ནམ་མཁའི་དབྱིངས་སུ་ཕྱར་བས་དྲེགས་པ་གཟའ་ཀླུ་ས་
བདག་ཐམས་ ཅད་ གཟིར་ ཞིང་ རང་ དབང་ མེད་ པར་ བཀའ་ འོག་ ཏུ་ འདར་ ཆུམ་
གནས་པ། གཡོན་པས་ལྕགས་ཀྱུ་དང་སྦྲུལ་ཞགས་ཕྱར་ཐབས་སུ་འཛིན་པས། ས་
བདག་ཀླུ་གཉན་རྣམས་བཅིངས་ཤིང་སྙིང་ཁྲག་འདྲེན་པ། སྤྱན་སྡང་མིག་སོགས་གོ་
སླ༑ ཀླུ་ཆེན་བརྒྱད་ཀྱི་རྒྱན་ནི། རྒྱལ་རིགས་དཀར་པོས་དབུ་རྒྱན། རྗེའུ་རིགས་
སེར་པོས་སྙན་རྒྱན། དམངས་རིགས་ལྗང་གུས་མགུལ་རྒྱན། བྲམ་ཟེ་དམར་པོས་
ཕྱག་ཞབས་ཀྱི་བརྒྱན། གདོལ་པ་ནག་པོས་དོ་ཤལ་བྱས་པ་སྟེ། ཐམས་ཅད་སྦྲུལ་
285

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རྒྱན་ནོ། །གླང་གོའི་སྟོད་གཡོགས། ཞིང་ལྤགས་ཀྱི་རྐེད་དཀྲིས། སྟག་ལྤགས་ཀྱི་
ཤམ་ཐབས། མི་མགོ་སྐམ་པོ་ལྔའི་དབུ་རྒྱན། རློན་པ་ལྔ་བཅུའི་དོ་ཤལ། མཁུར་
ཚོས་ལ་ཁྲག་གི་ཐིག་ལེ། དཔྲལ་བར་ཐལ་ཆེན་གྱི་ཚོམ་བུ། ཨོག་མར་ཞག་གི་ཟོ་
རིས་ཏེ་དུར་ཁྲོད་ཆས་ཀྱིས་བརྒྱན་ཅིང༌། རྒོད་གཤེ་འཇིགས་རུང་སྙིང་རྗེའི་ཉམས་
རྫོགས་པ། བསྐལ་པའི་མེ་དཔུང་ལྟ་བུའི་ཡེ་ཤེས་ཀྱི་མེ་འབར་བའི་དབུས་སུ་གཡས་
བསྐུམ་གཡོན་བརྐྱང་གིས་བཞུགས་པའི་དབུའི་གཙུག་ཏུ་བུདྡྷ་ག་རུ་ཌ་མཐིང་ནག་
སོགས་ཡན་ལག་ལྔ་ལ་ཡེ་ཤེས་ཀྱི་ཁྱུང་རིགས་ལྔས་ཀླུ་རིགས་ལྔ་གསོལ་བ་སོགས་
གོ་སླ། གཙོ་བོའི་ཕྱོགས་མཚམས་ཀྱི་འདབ་མ་བརྒྱད་དང་སྟེང་འོག་ཏུ་ས་བདག་ཀླུ་
གཉན་འབྱུང་པོ་བསྣོལ་བའི་གདན་ལ་ཤར་དུ་རྣམ་རྒྱལ་དཀར་པོ་གཡས་ཐོ་བ། ཤར་
ལྷོར་དབྱུག་སྔོན་གཡས་དབྱུག་པ། ལྷོར་གཤིན་རྗེ་གཤེད་སེར་པོ་གཡས་བེ་ཅོན།
ལྷོ་ནུབ་ཏུ་མི་གཡོ་བ་ལྗང་གུ་གཡས་རལ་གྲི། ནུབ་ཏུ་རྟ་མགྲིན་དམར་པོ་གཡས་པདྨ།
ནུབ་བྱང་དུ་འདོད་རྒྱལ་དམར་སྐྱ་གཡས་ལྕགས་ཀྱུ། བྱང་དུ་བདུད་རྩི་འཁྱིལ་པ་
ནག་པོ་གཡས་རྒྱ་གྲམ། བྱང་ཤར་དུ་ཁམས་གསུམ་རྣམ་རྒྱལ་མཐིང་ནག་གཡས་
དགྲ་སྟུ། སྟེང་གི་ནམ་མཁར་ཧཱུཾ་ཀ་ར་སྔོ་སྐྱ་རྡོར་དྲིལ་འཛིན་པ། འོག་གི་བར་སྣང་
ལ་སྟོབས་པོ་ཆེ་དུད་ཁ་གཡས་གཏུན་ཤིང་། ཧཱུཾ་ཀ་ར་མ་གཏོགས་པའི་ཁྲོ་བོ་རྣམས་
ཕྱག་གཡོན་པ་སྡིགས་མཛུབ་ཐུགས་ཀར་གཏད་ཅིང་རབ་ཏུ་ཁྲོས་པ། དབུ་སྐྲ་ཁམ་
ནག་བརྗེས་པ་ལ་ཐོད་སྐམ་ལྔ་དང་རིན་ཆེན་འབར་བས་སྤྲས་ཤིང༌། ཡན་ལག་
ཐམས་ཅད་སྦྲུལ་གྱིས་དཀྲིས་པ་སྟག་ལྤགས་ཀྱི་སྨད་དཀྲིས། གླང་ཆེན་གྱི་སྟོད་
གཡོགས། ཞིང་ལྤགས་ཀྱི་རྐེད་དཀྲིས། ཐོད་རློན་ལྔ་བཅུའི་དོ་ཤལ་སོགས་དུར་
ཁྲོད་ཀྱི་ཆས་ཀྱིས་བརྒྱན་པ། ཞབས་གཡས་བསྐུམ་གཡོན་བརྐྱང་གིས་འགྱིང་བ་མེ་
དཔུང་འབར་བའི་དབུས་ན་བཞུགས་པ། དཀྱིལ་འཁོར་གྱི་སྒོ་བཞིའི་ནང་དུ་ཉི་ཟླ་
286

དགེ་པཎ་ཚེ་དབང་མཆོག་གྲུབ་བཀའ་འབུམ།
པདྨའི་སྟེང་དུ་ཤར་སྒོར་རྟ་གདོང་དཀར་མོ་གཡས་ལྕགས་ཀྱུ། ལྷོ་སྒོར་ཕག་གདོང་
སེར་མོ་གཡས་ཞགས་པ། ནུབ་ཏུ་ཁྱུང་གདོང་དམར་མོ་གཡས་ལྕགས་སྒྲོག བྱང་
དུ་སྦྲུལ་གདོང་ལྗང་གུ་གཡས་དྲིལ་བུ། གཡོན་ཐམས་ཅད་སྡིགས་མཛུབ་མཛད་པ།
གཅེར་བུ་གར་སྟབས་བརྐྱང་བསྐུམ་མཛད་པ། དཀྱིལ་འཁོར་བར་ཁྱམས་རྣམས་སུ་
དཔའ་བོ་དཔའ་མོ་ཆོས་སྐྱོང་སྲུང་མའི་ཚོགས་རྣམས་ཆར་སྤྲིན་གཏིབས་པ་བཞིན་
བཞུགས་པར་བསམ། རྟེན་བརྟེན་པ་དེ་ཐམས་ཅད་རྡོས་བཅས་དངོས་གཟུགས་
ཅན་དུ་མི་བསམ་ཞིང་ནམ་མཁའ་ལ་འཇའ་ཚོན་ཤར་བ་བཞིན་སྣང་ལ་དངོས་པོར་
མ་གྲུབ་པར་བསྒོམ་མོ། །ལྷ་ཚོགས་དེ་རྣམས་ཀྱི་དཔྲལ་བར་འཁོར་ལོ་དཀར་པོ་ཨོཾ་
གྱིས་མཚན་པ། མགྲིན་པར་པདྨ་དམར་པོ་ཨཱཿས་མཚན་པ། སྙིང་གར་རྡོ་རྗེ་སྔོན་པོ་
ཧཱུཾ་གིས་མཚན་པ་རྣམས་ལས་རང་མདོག་གི་འོད་ཟེར་ནམ་མཁའི་མཐའ་ཀླས་པར་
འཕྲོས་པས་ཕྱོགས་བཅུའི་ཞིང་ཁམས་རབ་འབྱམས་ཀྱི་རྒྱལ་བ་སྲས་དང་བཅས་པའི་
ཐུགས་རྒྱུད་བསྐུལ་ནས་ཐམས་ཅད་གསང་བའི་བདག་པོའི་སྐུའི་རྣམ་པར་བཞེངས་
པ་དང༌། ཁྱད་པར་ལྕང་ལོ་ཅན་གྱི་ཕོ་བྲང་ནས་ཕྱག་ན་རྡོ་རྗེའི་ལྷ་ཚོགས་འཁོར་
བཅས་ཡེ་ཤེས་ཀྱི་འཁོར་ལོ་ནམ་མཁའི་ཁམས་གང་བར་སྤྱན་དྲངས་ནས་དམ་ཚིག་
པ་ལ་ཆུ་ལ་ཆུ་བཞག་པ་ལྟར་དབྱེར་མེད་རོ་གཅིག་ཏུ་གྱུར་པར་བསམས་ལ་སྤྱན་འདྲེན་
བཞུགས་གསོལ་བྱ། ༈ ཕྱག་འཚལ་གྱི་དུས་གཙོ་བོའི་ཐུགས་ཀ་ནས་ཚོགས་
བརྒྱད་ཀྱི་རང་བཞིན་རྣམ་སྨིན་གྱི་ལུས་རྡུལ་སྙེད་དུ་སྤྲུལ་པས་མཁའ་ཁྱབ་ཀྱི་སེམས་
ཅན་རྣམས་དང་ལྷན་ཅིག་ཏུ་ཕྱག་བྱ་བ་ཀུན་རྫོབ་དང་། དོན་དམ་པར་ཕྱག་འཚལ་
ཡུལ་འཚལ་མཁན་རོ་གཅིག་པའི་ངང་ནས་ཕྱག་བྱ་བའོ། །ཀུན་རྫོབ་ཀྱི་སྤྲུལ་པ་
རང་ལ་བསྡུ། མཆོད་འབུལ་གྱི་ཚེ། གཙོ་བོའི་ཐུགས་ཀ་ནས་སྤྲོས་པའི་ལྷ་མོ་མེ་ཏོག་
མ་ལ་སོགས་རེ་རེ་ལའང་རྡུལ་སྙེད་ཀྱི་གྲངས་སྤྲོས་པས་སྔར་གྱི་མཆོད་པའི་ཡོ་བྱད་
287

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རྣམས་ཐོགས་ཏེ་ལྷ་ཚོགས་རྣམས་ལ་མཆོད་ཡོན་ཞལ་དུ་དབུལ། ཞབས་བསིལ་
བའི་ཆུས་ཕྱག་དང་ཞབས་བསིལ། མེ་ཏོག་དབུ་ལ། བདུག་པ་ཤངས་ལ། སྣང་
གསལ་སྤྱན་ལ། དྲི་ཆབ་ཐུགས་ཀར། ཞལ་ཟས་ལྗགས་ལ། རོལ་མོ་སྙན་ལ་དབུལ་
ཞིང་མཐར་ལྷ་མོ་རྣམས་ཀྱང་དབང་པོ་སོ་སོའི་གནས་སུ་ཐིམ་པར་བསམ།
དེ་བཞིན་
དུ་གཟུགས་རྡོ་རྗེ་སྤྱན་ལ་དབུལ་བ་ནས། རེག་བྱ་སྐུ་ལ་འབུལ་བ་དང་ལྷ་མོ་རྣམས་
ཐིམ་པ་གོང་དང་འདྲ། སྨན་དང་རཀྟ་གཏོར་མའི། སྨན་ནི་བདུད་རྩི་ཀ་པཱ་ལ་ནས།
གཡོན་པའི་མཐེབ་སྲིན་གྱིས་ཟེགས་མ་གཏོར་བ་དཀྱིལ་འཁོར་གྱི་སྟེང་སྤྲིན་དུ་
འཁྲིགས་པ་ལས་བདུད་རྩིའི་ཆར་ཆེན་པོ་བབས་པས་ཞལ་དུ་ཐིམ་པ་དང༌། རཀྟ་
གཏོར་མ་རྣམས་ནི། སོ་སོའི་ལྷ་མོས་ཞལ་དུ་མཆོད་པར་དམིགས་སོ། །དོན་དམ་
པཪ་མཆོད་ཡུལ་མཆོད་མཁན་མཆོད་པ་རྣམས་ཀྱང་ཆོས་ཉིད་ཀྱི་ངོ་བོར་རྟོགས་
པར་བྱའོ། །བསྟོད་པའི་དུས་ཀྱང༌། རང་ལས་སྤྲུལ་པའི་ལུས་རྡུལ་སྙེད་དང་མཉམ་
པ༑ སེམས་ཅན་ཐམས་ཅད་ཀྱིས་ལུས་ཀྱིས་ཕྱག་འཚལ་བ་དང༌། ངག་གིས་བསྟོད་
པའི་དབྱངས་སྒྲོགས་པ་དང་། ཡིད་རབ་ཏུ་མོས་གུས་དང་བའི་སྒོ་ནས་དཀྱིལ་འཁོར་
ལྷ་ཚོགས་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཀྱི་ཆེ་བའི་ཡོན་ཏན་བསམ་གྱིས་
མི་ཁྱབ་པའི་བརྡ་དང་དོན་གྱི་རྣམ་པ་དྲན་པའི་སྒོ་ནས་བསྟོད་ཅིང་མཐར་སྤྲུལ་པ་རང་
ལ་བསྡུ་ཞིང༌། དོན་དམ་པར་བསྟོད་ཡུལ་བསྟོད་མཁན་གཉིས་མེད་རོ་མཉམ་ཆེན་
པོའི་ངང་ནས་བསྟོད་པར་བྱའོ། །དེ་ལྟར་ཆོ་གའི་ལས་ཀྱི་རིམ་པ་ཐམས་ཅད་ཀྱི་གནས་
སྐབས་སུ། དོན་དམ་པར་སྤྲོས་བྲལ་དམིགས་མེད་ཆོས་ཉིད་བསམ་བརྗོད་དང་བྲལ་
བ་གཅིག་དང་དུ་བྲལ་གྱི་རང་བཞིན་ལ། ཀུན་རྫོབ་ཙམ་དུ་བདག་གཞན་བྱ་བྱེད་
འཁོར་གསུམ་སྒྱུ་མ་ཙམ་དུ་སྤྲུལ་པར་ཤེས་པས་བསྐྱེད་རིམ་གྱི་ལམ་སྦྱོང་བ་ལ་འདི་
ཁོ་ན་གནད་ཟབ་མོར་ཤེས་དགོས་སོ། ༈ །འཛབ་བཟླ་སྐབས། བདག་མདུན་
288

དགེ་པཎ་ཚེ་དབང་མཆོག་གྲུབ་བཀའ་འབུམ།
སོ་སོར་མི་སྒོམ་ཚེ། འཛབ་ཁང་དབྱེ་བ་རྙིང་མ་བཀའ་མའི་བཞེད་པ་སྟེ། རྩ་སྔགས་
ཚར་གཅིག་གི་མཐར་ཕཊ་ཛཿབཏགས་པས་ཡེ་ཤེས་ཀྱི་དཀྱིལ་འཁོར་རྟེན་དང་བརྟེན་
པར་བཅས་པ་དམ་ཚིག་པ་ལས་ལོགས་སུ་ཕྱེ་སྟེ་མདུན་གྱི་ནམ་མཁར་